Jodln nennt ma des Singa ohne Werta, grod auf tipische Silbnfoign, de owa nix hoaßn. Richtig guade Jodla nemma Technikn her, de beim gwehnlichn Singa ned so iblich san. Tipisch is da schnölle Wexl vo Brust- und Koupfstimm. Gjodlt is freara in de Beag worn, wei ma des gscheid weid hern duad. So hom de Oimara sms gschickt bevors iwahaupt Telefon gem hod. Aa in andane Lända auf da Wöd, wos Beag oda schwierigs Glände hot, gibts oide Jodl-Traditiona.